ડાયરેક્ટરે આ ફિલ્મને રોડ ટ્રિપ સ્ટોરી તરીકે રજૂ કરવાનો ઘણો પ્રયત્ન કર્યો છે, પરંતુ તે તેમા નિષ્ફળ રહ્યા છે. રોડ ટ્રરિપ ફિલ્મ જોઇને લોકોને પણ બહાર ફરવા જવાનું મન થવું જોઇએ, પરંતુ આ ફિલ્મ જોઇને એવી કોઇ લાગણી થતી નથી. તમને સતત એમ થશે કે, આપણે ડાયરેક્ટરને જઇને કહીએ કે રોડ ટ્રિપની મજા લેવાનો અર્થ એ નથી કે, તમે મન ફાવે એ કરો, સુરક્ષાની જવાબદારીમાંથી મુક્ત થઇ જાઓ અને સૂમસાન રસ્તા પર રાત્રે એકલા કોઇ સ્ટ્રેન્જર સાથે મુલાકાત કરો. ફિલ્મમાં કલ્કી એક ખુશ મીજાજી યુવતી બની છે, જે શરમાળ રિચાને જીંદગી જીવવા માટેના પ્રોત્સાહિત કરતી બતાવવામાં આવી છે, આ પ્લોટ ઘણો બોરિંગ છે. આ વાત આપણે અનેક ફિલ્મોમાં જોઇ ચુક્યા છે.